stanford-oval/wikipedia huggingface dataset:
קופיפטריקס

| קופיפטריקס |
| --- | --- |

תקופה
סוף אוליגוקן 28.4–23 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: Plotopteridae
סוג:: קופיפטריקס
מינים
 Copepteryx hexeris  Copepteryx titan
שם מדעי
 Copepteryx

קופיפטריקס (שם מדעי: Copepteryx; מיוונית עתיקה: "pteryx" - אצבע/כנף ו-"Kope" - קופ, כלומר: "האצבע של קופ") הוא סוג של עוף ימי קדום דמוי-פינגווין וחסר יכולת תעופה, אשר התקיים בסוף האוליגוקן ביפן לפני 28 עד 23 שנה מימינו. הסוג תואר ב-1996 בידי אולסון והאסגווה (Olson & Hasegawa) ונכללים בו 2 מינים: Copepteryx hexeris ו-Copepteryx titan.
במראהו דמה מאוד לויימאנו, מהקדומים שבפינגווינים וכמותו היה בעל אורח חיים מיימי ולא מעופף והוא היה מהגדולים שבעופות הימיים בתקופתו, כאשר עצם הירך שלו הגיע לאורך 223 מ"מ. הוא התקיים במימי החופים של יפן, בהם דג דגים ודיונונים.
ואולם למרות דמיונו החיצוני לפינגווין הוא למעשה השתייך למשפחה הנכחדת Plotopteridae, הקרובה לקורמורניים והנחשוניים המודרניים ומשוייכת כמותם לסדרת הסולתאים (ובעבר לשקנאים). הדמיון ביניהם נובע כנראה מאבולוציה מתכנסת עקב אורח חיים דומה.
קלוד לוי-שטראוס

| --- | --- |

 לידה:  28 בנובמבר 1908 בריסל, בלגיה 
 פטירה:  30 באוקטובר 2009  (בגיל 100) הרובע השישה-עשר של פריז, צרפת 
 מקום קבורה:  Lignerolles 
 השקפה דתית:  יהדות 
 מקום לימודים:  הפקולטה למשפטים בפריז 
 מוסדות:  קולז' דה פראנס  בית הספר ללימודים גבוהים במדעי החברה  אוניברסיטת סאו פאולו  אקול פראטיק דה אוטז אטיד 
 מונחה לדוקטורט:  Marc Abélès, Philippe Descola, Simone Dreyfus, Michel Perrin, Pierre Clastres 
 תחומי עניין:  אנתרופולוגיה תרבותית, סטרוקטורליזם 
 עיסוק:  פילוסוף, סוציולוג, פרופסור, פסיכולוג, מיתוגרף, אתנולוג, סופר, צלם, איש חינוך, פוליטיקאי, אנתרופולוג, חוקר 
 מדינה:  צרפת, בלגיה 
 פרסים והוקרה:  מדלייה לזכר האקסלי (1965) פרס מייסטר אקהרט (2003) פרס קטלוניה הבין-לאומי (2005) מסדר ההצטיינות בתרבות של ברזיל (2007) פרס נונינו (1986) פרס ארסמוס (1973) פרס אבי ורבורג (1996) מדליית הזהב של המרכז הלאומי הצרפתי למחקר מדעי (1967) מפקד מסדר האמנויות והספרות (7 בינואר 1981) מפקד במסדר הדקל האקדמי מפקד במסדר ההצטיינות הלאומי מפקד במסדר צלב הדרום מפקד של מסדר הכתר הבלגי עמית האקדמיה הבריטית הצלב הגדול של המסדר הלאומי להצטיינות במדעים (ברזיל) צלב גדול של לגיון הכבוד 
 בן או בת זוג:  דינה דרייפוס (1932–1945)  Rose Marie Ullmo (1946–1954)  Monique Roman (1954–?) 
 חתימה:   
 
קלוד לוי-שטראוס (בצרפתית: Claude Lévi-Strauss;‏ 28 בנובמבר 1908 – 30 באוקטובר 2009) היה אנתרופולוג יהודי-צרפתי, מגדולי האינטלקטואלים במאה ה-20. פיתח את הסטרוקטורליזם כשיטה להבנת החברה והתרבות האנושית.
קורות חיים

לוי-שטראוס נולד בבריסל ולמד משפטים ופילוסופיה בסורבון בפריז. הוא הפסיק ללמוד משפטים וקיבל תואר בפילוסופיה ב־1931. לאחר מספר שנים של הוראה בבתי ספר תיכוניים, ב-1935 השתתף במשלחת תרבותית לברזיל, מטעם משרד החוץ הצרפתי, ושימש כפרופסור אורח באוניברסיטת סאו פאולו, יחד עם דינה דרייפוס שלימדה אתנולוגיה. בשנים 1935-1939 התגורר בברזיל וערך את מחקרי השדה האתנוגרפיים הראשונים שלו ביער הגשם באזור האמזונאס ובמאטו גרסו ביחד עם זוגתו דינה דרייפוס ועם לואיז דה קסטרו פאריה, אנתרופולוג ברזילאי. חוויה זו מיסדה את זהותו כאנתרופולוג.
ב- 1939 חזר לצרפת כדי להשתתף במאמץ המלחמתי נגד גרמניה במלחמת העולם השנייה, אך לאחר הסכם הכניעה הצרפתית לגרמנים, נמלט לניו יורק. כמו אינטלקטואלים פליטים רבים, לימד בבית הספר החדש New School for Social Research. לצד ז'אק מאריטן, אנרי פוסיון ורומן יאקובסון, הוא היה חבר מייסד של ה-École Libre des Hautes Études, אוניברסיטה-בגלות לאקדמאים צרפתים.
מבחינות רבות היו שנות המלחמה בניו יורק שנים מעצבות ללוי-שטראוס. הקשר שלו עם יאקובסון עזר לעצב את השקפתו התאורטית (יאקובסון ולוי-שטראוס נחשבים לשני ההוגים המרכזיים שעליהם מבוסס הסטרוקטורליזם). בשנים אלו נחשף לאנתרופולוגיה האמריקאית כפי שנלמדה על ידי פרנץ בועז באוניברסיטת קולומביה בניו יורק. דבר זה נתן לעבודתו הראשונה הטיה אמריקאית ברורה, וסייעה לה להתקבל בארצות הברית. בשנים 1946 ו-1947 שימש נספח תרבותי לשגרירות הצרפתית בוושינגטון הבירה, וחזר לפריז ב-1948. בתקופה זו קיבל את הדוקטורט שלו מהסורבון בכך שהגיש, לפי המסורת הצרפתית, תזה "קטנה" ו"גדולה". התזות היו "המשפחה והחיים החברתיים של שבט נמביקווארה האינדיאני", ו"תבניות היסוד של יחסי השארות".
קורות חיים > פרסים והוקרה

לוי-שטראוס סיים את כתיבת הכרך האחרון של "מיתולוגיות" ב-1971, נבחר כחבר האקדמיה הבריטית ב-1966, הוא נבחר לאקדמיה הצרפתית ב-1973, הכבוד הגדול ביותר לאינטלקטואל בצרפת. הוא קיבל את פרס ארסמוס ב-1973 וב-2003 - את פרס מייסטר-אקהרט לפילוסופיה. הוא קיבל כמה דוקטורטים לשם כבוד מאוניברסיטאות כמו אוקספורד, הרווארד, וקולומביה, ואת אות לגיון הכבוד מהדרגה הגבוהה ביותר. אף שפרש לגמלאות, הוא המשיך לפרסם מפעם לפעם מחשבות על אמנות, על מוזיקה ועל שירה, וכן ראיונות וזיכרונות מתקופות מוקדמות יותר בחייו.
מספריו שתורגמו לעברית

ספרי לוי-שטראוס לפי סדר יציאתם לאור בעברית:
החשיבה הפראית, תרגמה אליה גילדין, ספרית פועלים, ספרי דעת זמננו, מרחביה ותל אביב, תשל"ג.
הטוטמיזם היום, תרגם אבנר להב, הוצאת רסלינג, תל אביב, 2003.
מיתולוגיות, חלק ראשון: הנא והמבושל, תרגם יותם ראובני, הוצאת נמרוד, תל אביב, 2004.
מיתולוגיות, חלק שני: מדבש לאפר, תרגם יותם ראובני, הוצאת נמרוד, תל אביב, 2004.
מיתולוגיות, חלק שלישי: מוצא נימוסי השולחן, תרגם יותם ראובני, הוצאת נמרוד, תל אביב, 2005.
מיתולוגיות, חלק רביעי: האדם העירום, תרגם יותם ראובני, הוצאת נמרוד, תל אביב, 2005.
גזע, היסטוריה, תרבות, תרגם אמוץ גלעדי, הוצאת רסלינג, תל אביב, 2006.
מיתוס ומשמעות, תרגם נמרוד בר עם, הוצאת בבל, תל אביב, 2010.
במחוזות טרופיים נוגים, תרגמה קולט בוטנר, הוצאת כרמל, 2015.
פרסים

בשנת 1986 זכה קלוד לוי שטראוס בפרס נונינו הבינלאומי.
הערות שוליים

↑  Claude Lévi-Strauss, 100, Dies; Altered Western Views of the ‘Primitive’ באתר הניו יורק טיימס
| --- | --- |
בקרת זהויות :  NLI: 987007264868405171  PLWABN: 9810574372705606  BIBSYS: 90065649  BNC: 000035682  BNE: XX1719811  BnF: cb11912808h (data)  CANTIC: a11804154  CiNii: DA00593693  GND: 118572385  ICCU: CFIV039972  ISNI: 0000 0001 2103 5067  LCCN: n79011221  LNB: 000026557  MusicBrainz: 4dcaea40-ac88-4ee5-8031-9fc1725f8797  NDL: 00447496  NKC: jn20000603746  NLA: 35301998  NLG: 281944  NLK: KAC200503012  NSK: 000034166  NTA: 068503903  PIC: 269604  RERO: 02-A017589038  RKD: 392515  SELIBR: 73181  SNAC: w6c930dv  SUDOC: 02698797X  Trove: 903861  ULAN: 500251844  VcBA: 495/198884  VIAF: 102346347   WorldCat (עם VIAF): 102346347 
דיוקן של קלוד לוי-שטראוס
קופיף גורסקי

| קופיף גורסקי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופיפיים
סוג:: קופיף
מין:: קופיף גורסקי
שם מדעי
 Tarsius spectrumgurskyae ‏2017

קופיף גורסקי (שם מדעי: Tarsius spectrumgurskyae) הוא מין של פרימט ממשפחת הטרסיוסיים, החי רק ביערות הגשם של האי סולאווסי באינדונזיה. הוא הוגדר ב-2017 בידי קבוצת פרימטולוגים שהפרידה אותו מהמין קופיף ממושקף מאותו האי, על סמך הבדלים קטנים, ובעיקר על בסיס הקול ועל סמך מבנה הפרווה הייחודי.
קופיף זה קרוי על שם ד"ר שרון גורסקי, שביצעה מחקרים מקיפים על חייו והאקולוגיה של פרימט זה (בעודו תחת שם המין קופיף ממושקף), אולם בגלל מחקרים אלה החוקרים הוסיפו את תחילת השם המדעי בשמו המדעי של הקופיף הממושקף (Tarsius spectrum).
קופיף זה חי בקבוצות קטנות לצידו של אחיו לסוג ולצד כמה פרימטים קטנים דומים. גודלו דומה מאוד באורך 4 עד 9.5 סנטימטרים ומשקל של עד 130 גרם. הוא מאופיין בזכות העיניים הגדולות המחזירות אור (כהתאמה לחיים בלילה), אוזניו הענקיות ובעיקר מבנה עצמות שורש הרגל הארוכות שלו, מהם קיבל את שם הסוג - Tarsus. מבנה הרגל עוזר לו לקפץ עד מעל חמישה מטרים בין הענפים.
הערות שוליים

↑  קופיף גורסקי באתר הרשימה האדומה של IUCN
↑  Sharon Gursky
קופיף ממושקף

| קופיף ממושקף |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופיפים
משפחה:: טרסיוסיים
סוג:: קופיף
מין:: קופיף ממושקף
שם מדעי
 Tarsius spectrum ‏ארקסלבן, 1777
תחום תפוצה


קופיף ממושקף או קופיף רפאים (שם מדעי: Tarsius spectrum) הוא מין של פרימט ממשפחת הטרסיוסיים החי ביערות הגשם של אינדונזיה.
אורכו של הקופיף 9.5-4 ס"מ ואורך הזנב 20-26 ס"מ. משקלו 118-130 גרם בממוצע. הוא בעל פרווה אפורה והראש גדול עם עיניים ירוקות בולטות ושפתיים ורודות. האף קטן והפה גדול עם שיניים חדות. מצידי גופו אוזניים ורודות גדולות היכולות לנוע ושומעות כל רחש קל. לקופיף רגליים עצומות איתם הוא מסוגל לקפוץ לאורך הרבה יותר גדול מאורכו.
הוא מצוי בקבוצות קטנות ביערות של האי סליאר (Selayar Island) במחוז דרום סולאווסי שבאינדונזיה. הם חיים בין החורים של עצי יער גבוהים וענקיים ובהם ישנים במשך היום. הם פעילי לילה ציידים הניזונים מפרוקי רגליים שונים לרבות עכבישים, חגבים, חיפושיות, גמלי שלמה, עשים ויצורים נוספים. הם חוטפים את הטרף עם הכפות הגדולות והורגים אותו בנשיכה.
בשנת 2017 הופרד ממין זה למין עצמאי קופיף גורסקי.
הערות שוליים

↑  קופיף ממושקף באתר הרשימה האדומה של IUCN
קמיל גליק

קמיל גליק (בפולנית: Kamil Jacek Glik; נולד ב-3 בפברואר 1988) הוא כדורגלן פולני המשחק בקרקוביה קרקוב ובנבחרת פולין בעמדת הבלם.
קריירת מועדונים

גליק התחיל את הקריירה שלו מחלקת הנוער של MOSiR ביסטשמביה-זדרוי ממנה עבר בהמשך ל-WSP ודז'יסלאב שלזיה. בשנת 2005 הושאל לסילסייה לובומיה ממנה עבר להורדאדה מהליגה החמישית בספרד. בשנת 2007 חתם בריאל מדריד ג'.
ב-26 באוגוסט 2008 הוא חתם על חוזה ארבע שנים בפיאסט גליביצה מליגת העל הפולנית. ארבעה ימים לאחר מכן גליק ערך את הופעת הבכורה שלו בקבוצה.
ב-7 ביולי 2010 גליק חתם לחמש שנים בפלרמו מהסרייה א'. גליק ערך את הופעת הבכורה שלו ב"רוסאנרי" בניצחון 0–3 נגד מריבור הסלובנית במסגרת מוקדמות הליגה האירופית. משחק זה היה גם הופעת הבכורה שלו במסגרת אירופית. למרות זאת, גליק לא זכה מעולם לדקות משחק בליגה במדי פאלרמו.
בתחילת ינואר 2011 גליק הושאל לבארי עד לסיום העונה. יומיים לאחר מכן, גליק ערך את הופעת הבכורה שלו בבארי בניצחון 0–1 נגד לצ'ה.
ב-12 ביולי 2011 חתם בטורינו תמורת 300 אלף אירו. ב-13 באוגוסט 2011 גליק ערך את הופעת הבכורה שלו בקבוצה במשחק הגביע נגד לומצאנה. ב-31 באוקטובר 2012 גליק הבקיע את שער הבכורה שלו בסרייה א' בתיקו 1-1 נגד לאציו. גליק הוא השחקן הראשון בתולדות הדרבי של טורינו שהורחק בשני משחקי הליגה שנערכו באותה עונה.
בעונת 2013/2014 גליק הפך לקפטן הקבוצה. גליק סיים עם הקבוצה באותה עונה במקום השביעי שנתן לקבוצה מקום במוקדמות הליגה האירופית, לאחר שפארמה לא הצליחה להשיג את הרישיון מאופ"א. ב-25 במאי 2014 האריך את חוזהו עד 2017.
ב-24 בספטמבר 2014 גליק ערך את הופעתו ה-100 במדי טורינו ובנוסף הבקיע שער בניצחון של טורינו 1–2 נגד קליארי. ב-21 בדצמבר 2014 גליק הבקיע צמד ראשון בקריירה בניצחון 1–2 נגד גנואה. ב-19 במרץ 2015 הבקיע את שערו הראשון במסגרת אירופית בניצחון 0–1 נגד זניט סנקט פטרבורג. ב-20 בדצמבר 2015 האריך שוב את חוזהו בקבוצה עד 2020.
ב-4 ביולי 2016 גליק חתם במונקו מליגת העל הצרפתית תמורת 11 מיליון אירו. גליק היה שותף לעלייה של מונקו לחצי גמר ליגת האלופות ולזכייה של הקבוצה באליפות אחרי 17 שנים ואף נכלל בנבחרת העונה של הליגה הצרפתית.
ב-11 באוגוסט 2020 חזר גליק לאיטליה וחתם בבנוונטו לשלוש שנים. ב-23 בינואר 2021 כבש שער בכורה בתיקו 2–2 של קבוצתו עם טורינו.
ב-30 באוגוסט 2023 חתם בקרקוביה קרקוב מליגת העל הפולנית.
קריירה בינלאומית

ב-20 בינואר 2010 גליק ערך את הופעת הבכורה שלו בנבחרת פולין בניצחון 1–3 נגד תאילנד, והפך לשחקן הראשון בהיסטוריה של פיאסט גליביצה שזכה לזימון לנבחרת פולין. ב-17 באוקטובר 2012 גליק הבקיע את שער הבכורה שלו בנבחרת במשחק במסגרת מוקדמות מונדיאל 2014 נגד אנגליה שנגמר בתיקו 1–1.
גליק השתתף עם הנבחרת הפולנית ביורו 2016.
נכלל בסגל נבחרת פולין לטורניר מונדיאל 2022.
תארים

ליגת העל הצרפתית: 2016/2017
נבחרת העונה בליגת העל הצרפתית: 2016/2017
קונדור קליפורני

| קונדור קליפורני |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קונדוראים
תת־סדרה:: תרופודה
משפחה:: קונדוריים
סוג:: קונדור קליפורני
מין:: קונדור קליפורני
שם מדעי
 Gymnogyps californianus ‏שו, 1797
תחום תפוצה


קונדורים בתחנת האכלה
קונדור קליפורני
קונדור קליפורני (Gymnogyps californianus) הוא עוף היבשה הגדול בצפון אמריקה. צבעו שחור עם טלאים לבנים תחת כנפיו, ראשו קירח וצבע עורו צהוב עד אדום בהיר. מוטת הכנף שלו הנה הגדולה ביותר בין העופות של צפון אמריקה. כיום חי הקונדור הקליפורני רק בגרנד קניון, בפארק הלאומי ציון והרי החוף המערביים של קליפורניה וצפון באחה קליפורניה. מין זה הוא היחיד ששרד בסוג Gymnogyps.
הקונדור הקליפורני הוא אוכל נבלות ונזון מכמות נכבדת של נבלות. אורך חייו הוא כ-50 שנה, ולפיכך הוא אחד העופות בעלי אורך החיים הארוך ביותר.
במהלך המאה ה-19 ירד מספרם של הקונדורים הקליפורנים באופן דרמטי בעקבות הרעלת עופרת, ציד, והרס בית הגידול. תוכנית שימור שקידמה ממשלת ארצות הברית הביאה לתפיסתם של 22 פרטים שנותרו בטבע עד 1987, וגידולם בשבייה בפארק סן דייגו ובגן החיות לוס אנג'לס. הם הורבו בשבי, ומ-1991 החלו להחזיר קונדורים לטבע. תוכנית שימור זו היא התוכנית היקרה ביותר לשימור מינים שנעשתה בארצות הברית. הקונדור הקליפורני הוא אחד העופות הנדירים בעולם, ונכון ל-2017 חיים 463 פרטים ממין זה.
טקסונומיה

הקונדור הקליפורני תואר על ידי חוקר הטבע ג'ורג' שאו ב-1797 כ-Vultur californianus. בתחילה סווג הקונדור הקליפורני באותו הסוג עם קונדור האנדים (V. gryphus), אולם עקב שוני במראם, באורך הכנפיים, ונטייתו של קונדור האנדים להרוג חיות קטנות כמזון, מסווג כיום הקונדור הקליפורני בסוג נפרד, Gymnogyps.
סיווגו המדויק של הקונדור הקליפורני, כיתר הקונדוריים (המכונים לעיתים "נשרי העולם החדש"), איננו ברור. אף על פי שנשרי העולם החדש ונשרי העולם הישן בעלי מראה ונישות אקולוגיות דומות, שתי קבוצות אלו התפתחו מאבות קדמונים אחרים בחלקים שונים של העולם.
טקסונומיה > היסטוריה אבולוציונית

במהלך תקופת הפליסטוקן היה סוג זה נפוץ באמריקה. על סמך ממצאים ממאובנים תוארו מינים נוספים בסוג זה: Gymnogyps kofordi שהתקיים בפלורידה בפליסטוקן התחתון ו-Gymnogyps howardae שהתקיים בפרו בפליסטוקן העליון. שרידי קונדור שנמצא בשכבה מהפליסטוקן העליון בקובה תואר כ-Antillovultur varonai; אולם בהמשך התברר כמין נוסף בסוג Gymnogyps, או אולי אף כתת-מין של הקונדור הקליפורני.
הקונדור הקליפורני הוא המין היחיד בסוג Gymnogyps החי כיום. בפליסטוקן העליון התקיים Gymnogyps californianus amplus, שתחום תפוצתו חפף את מרבית תחום התפוצה ההיסטורי של מין זה ואף הגיע עד פלורידה, אך הוא היה גדול יותר ומשקלו היה דומה לזה של קונדור האנדים. בעבר למין זה היה מקור רחב יותר, אולם עם השתנות האקלים במהלך עידן הקרח האחרון, הפכה אוכלוסייתו לקטנה יותר והתפתחה לתת המין המוכר כיום - Gymnogyps californianus californianus.
תיאור

קונדור קליפורני בוגר הוא בעל צבע שחור אחיד, למעט פסים או כתמים משולשים לבנים גדולים על החלק התחתון של כנפיו, בפרט בזכרים. רגליו אפורות, מקורו בצבע לבן צהבהב ועיניו אדומות. ציצית נוצות שחורות מקיפה את בסיס הצוואר. קונדורים צעירים הם ברובם בעלי כתמים חומים כהים, ראשם בצבע שחור, וצבע הכתמים תחת נוצות התעופה הוא אפור ולא לבן.
כאדפטציה הגיינית, על ראשו וצווארו של הקונדור הקליפורני יש נוצות מעטות, וכך העור מתייבש ונחשף לקרינת על-סגול מהשמש בגובה רב, אלו תורמים לסטריליות. הראש והצוואר יכולים להאדים בתגובה למצב רגשי, יכולת העשויה לשמש לתקשורת בין פרטים. צבע העור משתנה בין צהוב לאדום כתמתם.
בשונה מרוב העופות הדורסים הנקבה קטנה מן הזכר. הגודל הכולל יכול לנוע בטווח של 109–140 ס"מ, ומוטת הכנפיים 2.49–3 מטר. המשקל יכול לנוע בין 7 ל-14 ק"ג, כשהמשקל הממוצע הוא כ-8-9 ק"ג. רוב המדידות מקורן מעופות שגודלו בשבייה, ולכן קביעה אם יש הבדלים משמעותיים בין עופות שגודלו בשבייה לעופות שחיים בטבע קשה.
מוטת הכנפיים של הקונדור הקליפורני היא הגדולה מבין העופות של צפון אמריקה. מבחינת משקל ואורך הגוף הם שניים רק לברבור המחצצר (Cygnus buccinator) ולברבור המצוי (Cygnus olor) שהובא לאמריקה על ידי האדם. מבחינת אורך הגוף הוא קטן גם מהשקנאי האמריקאי (Pelecanus erythrorhynchos) ומהעגור האמריקאי (Grus americana).
ב-2021 דווח על רבייה א-זוויגית של נקבה בגן חיות בארהב. הנקבה הטילה 2 ביצים אשר הגוזלים שבקעו מהן אינם קשורים גנטית לאף אחד מהזכרים בגן החיות.
ראו גם

קונדור
הערות שוליים

↑  קונדור קליפורני באתר הרשימה האדומה של IUCN
↑  "The Birds of North America Online: California Condor". Cornell Lab of Ornithology. 2003. נבדק ב-2007-08-22.
↑  California condors: Virgin births discovered in critically endangered birds
| קונדוריים |
| --- | --- | --- |
| קונדור קליפורני (סוג ומין יחיד) | קונדור קליפורני |  |
| קונדור האנדים (סוג ומין יחיד) | קונדור האנדים |  |
| נשרון מלכותי (סוג ומין יחיד) | נשרון מלכותי |  |
| אורובו שחור (סוג ומין יחיד) | אורובו שחור |  |
| קתרטס | קתרטס תרנגולי • קתרטס סוואנה • קתרטס יערות |  |
| --- | --- |
בקרת זהויות :  NLI: 987007293772805171  GND: 4651535-5  NARA: 10648375
צה"מ ואנגארד (S28)

| --- | --- |

 תיאור כללי
 סוג אונייה:  צוללת טילים בליסטיים 
 צי:  הצי המלכותי הבריטי 
 סדרה:  הצוללות מסדרת ואנגארד
 ציוני דרך עיקריים
 מספנה:  Vickers Shipbuilding and Engineering 
 הוזמנה:  30 במאי 1986
 תחילת הבנייה:  3 בספטמבר 1986
 הושקה:  4 במרץ 1992
 תקופת הפעילות:  14 באוגוסט 1993 – הווה (31 שנים)
 מידות
 תפוסה:  15,900 טון
 אורך:  149.9 מטר
 רוחב:  12.8 מטר
 שוקע:  12 מטר
 נתונים טכניים
 מהירות:  25 קשר
 גודל הצוות:  135
 אמצעי לחימה
 חימוש:  4 צינורות טורפדו 21 אינץ' (533 מ"מ)   16 צינורות טילים בליסטיים טריידנט (נושאים עד 48 ראשי נפץ גרעיניים)
 
צה"מ ואנגארד היא הצוללת המובילה של סדרת הצוללות החמושות בטילים בליסטיים טריידנט.  הצוללת מבוססת בפסליין, HMNB קלייד, ארגייל, סקוטלנד.
ואנגארד נבנתה בבארו-אין-פרנס על ידי חברת ויקרס, לימים BAE סיסטמס, היא הושקה ב-4 במרץ 1992, ונכנסה לשירות ב-14 באוגוסט 1993 בנוכחות דיאנה, נסיכת ויילס.
היסטוריית שירות > כניסה לשירות

המפקד הראשון של הצוללת היה קפטן דייוויד ראסל והקצין המהנדס הבכיר, במהלך הבנייה, היה קומנדר ג'יימס גרנט OBE.
היסטוריית שירות > שיפוץ

בפברואר 2002 החלה ואנגארד בשיפוץ שנמשך שנתיים בבסיס הצי המלכותי דבונפורט. השיפוץ הושלם ביוני 2004 ובאוקטובר 2005 השלימה ואנגארד את חזרתה לניסויי שירות (מבצעי הפגנה ו-Shakedown) עם ירי של טיל טריידנט לא חמוש. במהלך שיפוץ זה, עלו על ואנגארד זוג מפגינים נגד הגרעין שבילו חצי שעה על הסיפון לפני שהורדו. הם הואשמו בפגיעה בגדר שחתכו כדי לגשת לצוללת.
היסטוריית שירות > התנגשות עם Le Triomphant

ב-4 בפברואר 2009, ואנגארד התנגשה בצוללת הצרפתית Le Triomphant באוקיינוס האטלנטי.  ב-6 בפברואר דיווח משרד הכוחות המזוינים הצרפתי כי טריומפאן "התנגשה באובייקט שקוע". משרד ההגנה של בריטניה לא הגיב בתחילה על התקרית, אך המקרה אושר ב-16 בפברואר על ידי לורד הים הראשון סר ג'ונתן בנד. ואנגארד חזרה ל-HMNB קלייד בסקוטלנד בכוחות עצמה יומיים לפני כן.  בנד מסר כי ההתנגשות התרחשה במהירות איטית, וכי לא היו נפגעים. עם זאת, שני הכלים ניזוקו. לוואנגארד נגרם נזק למעטפת החיצונית באזור תא הטילים, שדרש תיקון.
היסטוריית שירות > שיפוץ ותדלוק

בינואר 2012 זוהתה קרינה במי הקירור של כור הניסוי PWR2, שנגרמה מפריצה מיקרוסקופית בחיפוי הדלק. תגלית זו הובילה לכך שוואנגארד מתוכננת לתדלק ב"תקופת התחזוקה העמוקה" הבאה שלה, שתימשך 3.5 השנים מ-2015, ואמצעי מגירה יוחלו על צוללות אחרות מסדרת ואנגארד וסדרת אסטיוט, בעלות של 270 מיליון ליש"ט. זה לא נחשף לציבור עד 2014.
ואנגארד חזרה בסופו של דבר לשירות פעיל ביולי 2022 לאחר שבילתה כמעט 7 שנים בשיפוץ. ב-16 באוגוסט 2022 הצטרפה ואנגארד מחדש לצי המלכותי בטקס שנערך ב-HMNB דבונפורט, וב-9 במאי 2023 היא יצאה לים.
היסטוריית שירות > ברגים מודבקים במהלך שיפוץ

בפברואר 2023 החל הצי המלכותי לחקור טענות לפיהן ברגים שבורים בתא הכור של ואנגארד לא תוקנו מספיק באמצעות דבק, במהלך השיפוץ שלה במשך שבע שנים.   לאחר שראשיהם של כמה ברגים נגזמו לאחר הידוק יתר, עובדים של חברת ההגנה Babcock הדביקו לכאורה את הראשים על הברגים, במקום להחליף לחלוטין את הברגים.  הברגים המודבקים החזיקו בידוד על צינורות נוזל הקירור של הכור הגרעיני, ונמצאו זמן קצר לפני הפעלת הכור.
שר ההגנה בן וולאס דרש פגישה ו"הבטחות לגבי עבודה עתידית" לאחר שה"סאן" דיווח על הנושא. Babcock הוא אחד מקבלני ההגנה הגדולים בבריטניה, עם חוזים לתחזוקה של ציי הצוללות של הצי המלכותי של סדרת אסטיוט וואנגארד. שר ההגנה של מפלגת הלייבור, ג'ון הילי, הצהיר כי " שר ההגנה חייב לוודא שהקבלנים מספקים תחזוקה ליכולת קריטית זו בבטחה, בזמן ובתקציב".
הערות שוליים

↑  "Vanguard class submarine". Royal Navy. אורכב מ-המקור ב-15 במרץ 2016. נבדק ב-4 ביוני 2018. {{cite web}}:  (עזרה)
↑  Jane's Fighting Ships, 2004-2005. Jane's Information Group Limited. p. 794. ISBN 0-7106-2623-1.
↑  "HMS VANGUARD NAMING CEREMONY WITH HRH DIANA THE PRINCESS OF WALES, BARROW-IN-FURNESS, 30 APRIL 1992 [Allocated Title]". Imperial War Museums. 30 באפריל 1992. ארכיון מ-20 במאי 2022. נבדק ב-20 במאי 2022. {{cite web}}:  (עזרה)
↑  "HMS VANGUARD COMMISSIONING CEREMONY WITH HRH DIANA, PRINCESS OF WALES, BARROW-IN-FURNESS, 14 AUGUST 1993 [Allocated Title]". Imperial War Museums. 14 באוגוסט 1993. ארכיון מ-20 במאי 2022. נבדק ב-20 במאי 2022. {{cite web}}:  (עזרה)
↑  "Trident pair deny criminal damage". BBC News. 13 במרץ 2003. ארכיון מ-22 בפברואר 2009. נבדק ב-17 בפברואר 2009. {{cite web}}:  (עזרה)
↑  Williams, Rachel (16 בפברואר 2009). "Nuclear submarines collide in Atlantic". The Guardian. London. ארכיון מ-6 בספטמבר 2013. נבדק ב-16 בפברואר 2009. {{cite news}}:  (עזרה)
↑  "Vanguard (S28)". rnsubs.co.uk. ארכיון מ-1 בפברואר 2023. נבדק ב-2023-02-01. {{cite web}}:  (עזרה)
↑  "Nuclear subs collide in Atlantic". BBC News. 16 בפברואר 2009. ארכיון מ-19 בנובמבר 2009. נבדק ב-4 במאי 2010. {{cite news}}:  (עזרה)
↑  "Royal Navy orders investigation into nuclear submarine 'repaired with glue'". the Guardian (באנגלית). 2023-02-01. ארכיון מ-1 בפברואר 2023. נבדק ב-2023-02-01. {{cite web}}:  (עזרה)
↑  "'Defect' found during nuclear submarine maintenance". BBC News (באנגלית בריטית). 2023-01-31. ארכיון מ-1 בפברואר 2023. נבדק ב-2023-02-01. {{cite news}}:  (עזרה)
↑  "Reports glue used to fix broken bolt heads on HMS Vanguard nuclear submarine". Forces Network (באנגלית). 31 בינואר 2023. ארכיון מ-1 בפברואר 2023. נבדק ב-2023-02-01. {{cite web}}:  (עזרה)
↑  Picksley, Dominic (2023-01-31). "Shoddy super glue repair to Trident submarine left officials fuming, say reports". mirror (באנגלית). ארכיון מ-1 בפברואר 2023. נבדק ב-2023-02-01. {{cite web}}:  (עזרה)
↑  Sanders, Tom (2023-01-31). "Nuclear submarine 'repaired with super glue' sparking Trident alert". Metro (באנגלית). ארכיון מ-1 בפברואר 2023. נבדק ב-2023-02-01. {{cite web}}:  (עזרה)
קרבות בית עפה
לקריאה נוספת

אברהם מ.	[ ימה ונגבה], 'חיל הים' חוברת ג' ספטמבר 1948, עמ' 11.
חטיבת גבעתי מול הפולש המצרי, הוצאת מערכות, 1963.
גדוד 53 הפרברים תש"ח, מאת הלוחמים, הוצאת ירון גולן, 2006.
עד הלום, בעריכת אריה חשביה, הוצאת משרד הביטחון, 2001.
אורי אבנרי: "בשדות פלשת".
אליעזר טל: מבצעי חיל הים במלחמת העצמאות, הוצאת מערכות, 1964
הערות שוליים

↑  א. ירושלמי, מסע האבל של 228 ארונות, מעריב, 20 בנובמבר 1949
קמיל גרוסיצקי

קמיל גרוסיצקי (בפולנית: Kamil Paweł Grosicki; נולד ב-8 ביוני 1988 בשצ'צ'ין) הוא כדורגלן פולני המשחק בעמדת הקשר בפוגון שצ'צ'ין.
קריירת מועדונים

גרוסיצקי ערך את עונת הבכורה המקצוענית שלו במועדון נעוריו פוגון שצ'צ'ין בעונת 2006–2007. בעונה שלאחר מכן, הצטרף לקבוצת לגיה ורשה, אולם לאחר כמה חודשים בלבד במועדונו החדש, ביקש להיות מושאל לקבוצה במדינה זרה בשל בעיות אישיות. ב-13 בפברואר 2008, הוכרז רשמית שגרוסיצקי יעבור בהשאלה למועדון השווייצרי סיון עד לסיום אותה השנה האזרחית. במהלך החציון האחרון של עונת 2007–2008, שיחק גרוסיצקי ב-8 משחקי ליגה עבור סיון, בהם כבש שני שערים. בעונה שלאחר מכן, הורד לקבוצת הנערים של המועדון על ידי מאמנה החדש של סיון, ולאחר כמה חודשים שב לקבוצת לגיה ורשה.
בפברואר 2009, קבוצת יגילוניה ביאליסטוק השאילה את גרוסיצקי עד לסיום העונה. בסופה של אותה העונה, יגילוניה מימשה את זכותה לרכוש את השחקן בתום מועד ההשאלה, וקנתה אותו מלגיה ורשה תמורת חצי מיליון זלוטי. גרוסיצקי חתם על חוזה לשלוש שנים בקבוצה. אחרי עונה נוספת במדי יגילוניה, נרכש בינואר 2011 תמורת 900,000 אירו על ידי המועדון הטורקי סיוואספור.
ב-24 בינואר 2014, לאחר שלוש שנים בטורקיה, חתם גרוסיצקי בקבוצת ראן. ב-27 במרץ 2014, כבש את שערו הראשון בצרפת, בניצחון המפתיע של קבוצתו 0–2 מול ליל, במשחק רבע גמר הגביע הצרפתי. קמיל המשיך לכבוש במפעל הגביע, כאשר ב-15 באפריל אותה השנה, כבש שער נוסף במסגרת חצי גמר הגביע, בניצחון 2–3 מול אנז'ה. במשחק הגמר, שותף גרוסיצקי למשך 52 דקות לפני שהוחלף. ראן הפסידה באותו המשחק, 2-0 לגנגאן, וסיימה רק כסגנית מחזיקת הגביע. ב-31 בינואר 2017 חתם בהאל סיטי מהפרמייר ליג. ב-31 בינואר 2020 חתם בווסט ברומיץ' אלביון מהצ'מפיונשיפ.
קריירה בינלאומית

גרוסיצקי נמנה כחלק מסגלי נבחרות פולין הצעירות. ב-2 בפברואר 2008, הוא ערך את הופעת הבכורה שלו עבור הנבחרת הפולנית במהלך משחק ידידות מול פינלנד. הוא היה חלק מסגל נבחרת פולין לטורניר הגמר של יורו 2012, בו נטל חלק במשחק אחד בלבד, משחק ההפסד 0–1 מול צ'כיה בורוצלב, לאחר שנכנס כמחליף ל-34 דקות במקומו של יוג'ין פולנסקי.
בהופעתו ה-24 עבור נבחרתו ב-7 בספטמבר 2014, כבש גרוסיצקי את צמד שערי הבכורה שלו עבור מולדתו, במהלך הניצחון 0–7 מול גיברלטר במשחק במסגרת מוקדמות יורו 2016.
נכלל בסגל נבחרת פולין לטורניר מונדיאל 2022.
תארים

הגביע הפולני (1): 2008
הגביע הפולני (1): 2010
הסופר קאפ הפולני (1): 2010
הגביע הצרפתי (סגנות, 1): 2014